《竹林清咏》
明代·杨骥

秋风三日出尘寰，柱杖东溪积翠间。徐发清商穿绿径，兴随霁雨看青山。

风云未了千年计，天地先偷万古闲。百岁好怀今始放，竹林题遍不知还。

作者简介：杨骥，字仕德，号毅斋。饶平人，一作海阳人。明武宗正德十一年（一五一六）举人。仕德与弟杨鸾同受学湛若水，后更从王阳明游。清康熙《潮州府志》卷九上、清乾隆修《潮州府志》卷二八有传。